**Oznámenie pre žiadateľov z výzvy č. 22/PRV/2017 – Podopatrenie 7.4**

Dňa 10.11.2018 sa na Slovensku uskutočnili komunálne voľby, ktorých výsledok má dopad a vplyv na štatutárnych zástupcov obcí, ktorí boli v obciach zvolení za starostu na najbližšie 4-ročné funkčné obdobie.

Vzhľadom na uvedené je nutné a potrebné, aby starostovia obcí, uvedení v prílohe (zoznamoch) tohto oznámenia, ktorí boli v posledných komunálnych voľbách v roku 2018, zvolení za štatutára obce (starostu obce), zaslali na PPA **Osvedčenie o zvolení za starostu obce v podobe úradne osvedčenej fotokópie**.

Obce, ktoré nie sú uvedené v zoznamoch tohto oznámenia nemusia nové Osvedčenie o zvolení za starostu na PPA zasielať, pretože ich ŽoNFP sú už na PPA vyhodnotené. Avšak pre týchto žiadateľov/prijímateľov platí, že Osvedčenia o zvolení za starostu budú následne predkladať pri prvom úkone vo vzťahu k PPA, kde je podpis štatutára prijímateľa – v prípade obcí starostu (dodatok k už podpísanej zmluve, žiadosť o zmenu, resp. predloženie žiadosti o platbu).

V zoznamoch (prílohách) sú uvedení žiadatelia,  u ktorých v súčasnosti prebieha ešte konanie o ŽoNFP prijatých v rámci výzvy č. 22/PRV/2017, podopatrenie 7.4, aktivita 1, zároveň žiadatelia, u ktorých v súčasnom období administruje proces vyhotovovania Rozhodnutí a Zmlúv o poskytnutí nenávratného finančného príspevku v rámci výzvy č. 22/PRV/2017, podopatrenie 7.4., aktivity 2 až 5, a  zoznam ŽoNFP prijatých v podopatrení 7.4, aktivita 6, ktoré ešte len čaká proces konania o ŽoNFP.

Osvedčenie o zvolení za starostu obce v podobe úradne osvedčenej fotokópie sú zvolení starostovia povinní poslať spolu s oznámením o zmene starostu obce na adresu: **Pôdohospodárska platobná agentúra, Odbor vyhodnocovania projektov Nitra, Akademická 4, P.O. Box 6, 949 10 Nitra,** v termíne do 18.1.2019.

V  oznámení o zmene starostu obce je možnosť a zároveň povinnosť, aby starosta obce upresnil, resp. zmenil spôsob financovania v predloženej ŽoNFP, z dôvodu častých chýb a nejasností vo formulároch ŽoNFP časť A. Žiadateľ,  bod 4. Spôsob financovania, žiadatelia uvádzajú oba spôsoby financovania, pričom je možné si vybrať iba jeden spôsob financovania, ktorý sa zároveň bude uvádzať do Zmluvy o poskytnutí NFP.

Zároveň PPA upozorňuje, že Osvedčenie o zvolení za starostu obce v podobe úradne osvedčenej fotokópie, je **potrebné poslať pre každú podanú ŽoNFP samostatne.**

Súčasťou tohto oznámenia je zároveň aj záväzný **vzor oznámenia o zmene starostu obce**, v ktorom starostovia doplnia/vyplnia potrebné údaje, a zároveň k tomuto listu priložia Osvedčenie o zvolení za starostu obce v podobe úradne osvedčenej fotokópie.